കെ ടി തോമസ് കമ്മീഷന് ശുപാര്ശ പുറത്ത് വന്നതിന് പിന്നാലെ രൂക്ഷ വിമര്ശനങ്ങളുമായി ഓര്ത്തഡോക്സ് സഭ രംഗത്ത് പത്തനംതിട്ട: ഓര്ത്തഡോക്സ് യാക്കോബായ സഭാ വിഭാഗങ്ങള് തമ്മിലുള്ള തര്ക്കം നിലനില്ക്കുന്ന പള്ളികളില് ഹിത പരിശോധന വേണമെന്ന മുന് ജസ്റ്റിസ് കെടി തോമസ് കമ്മീഷന് ശുപാര്ശ വിവാദത്തില്. ശുപാര്ശ പുറത്ത് വന്നതിന് പിന്നാലെ കമ്മീഷനെതിരെ രൂക്ഷ വിമര്ശനങ്ങളുമായി ഓര്ത്തഡോക്സ് സഭ രംഗത്തെത്തി. എന്നാല് അതേ സമയം കമ്മീഷന് ശുപാര്ശയെ സ്വാഗതം ചെയ്യുന്ന നിലപാടാണ് യാക്കോബായ സഭയുടെത് ജസ്റ്റിസ് കെടി തോമസ് അദ്ധ്യക്ഷനായ നിയമ പരിഷ്കരണ കമ്മീഷന്റെ ഈ ശുപാര്ശകള് കഴിഞ്ഞ ദിവസമാണ് നിയമ മന്ത്രി പി രാജീവിന് കമ്മീഷന് ഉപാദ്ധ്യക്ഷന് കെ ശശിധരന് നായര് കൈമാറിയത്. 1934 ലെ സഭ ഭരണഘടനയുടെ അടിസ്ഥാനത്തില് നിലനില്ക്കുന്ന സുപ്രീം കോടതി വിധി നിലവില് ഓര്ത്തഡോക്സ് വിഭാഗത്തിന് അനുകൂലമാണ്. സുപ്രീം കോടതി വിധിക്ക് പിന്നാലെയും തര്ക്കങ്ങള് നിലനില്ക്കുന്നതും സര്ക്കാര് പല തവണ ഇരു സഭകളുമായി നടത്തിയ അനുരഞ്ജന ചര്ച്ചകള് ഫലം കാണാതെ പോയതുമാണ് കമ്മീഷന്റെ പുതിയ ശുപാര്ശക്ക് കാരണം. എന്നാല് ശുപാര്ശ നടപ്പിലായാല് ഓര്ത്തഡോക്സ് സഭയ്ക്ക് അനുകൂലമായ വിധി മറികടക്കുന്ന സാഹചപര്യമുണ്ടാവും. ഇത് മുന്നില്കണ്ടാണ് ഓര്ത്തഡോക്സ് സഭ ശുപാര്ശകളെ തള്ളിക്കളയുന്നത്. സുപ്രീം കോടതി വിധിക്ക് മുകളില് മറ്റൊരു ശുപാര്ശയും അംഗീകരിക്കില്ലെന്ന് പറയുന്ന സഭ ഹിത പരിശോധന വിഘടനവാദത്തെ പ്രോത്സാഹിപ്പിക്കു ന്നതാണെന്നും ആരോപിക്കുന്നു. എന്നാല് പള്ളികളുടെ ഉടമസ്ഥാവകാശം നിര്ണയിക്കുന്നതില് ഹിത പരിശോധന ശ്വാശ്വതമായ പരിഹാരമാണെന്നാണ് യാക്കോബായ സഭയുടെ പ്രതികരണം. 2017 ലെ കോടതി വിധിയില് സര്ക്കാരിന് ഈ വിഷയത്തില് നിയമം നിര്മ്മിക്കുവാന് അവകാശംമുണ്ടെന്ന പരാമര്ശം ഉയര്ത്തിയാണ് യാക്കോബായ സഭയുടെ വാദം. കമ്മീഷന് ശുപാര്ശയില് നിയമ നിര്മ്മാണം വോണോ എന്ന് തീരുമാനിക്കേണ്ടത് സര്ക്കാരാണ്. മുമ്ബ് തക്കമുള്ള പളളികളില് മൃതദേഹം സംസ്കരിക്കാന് സിമിത്തേരി പങ്കിടണമെന്ന കെടി തോമസ് കമ്മീഷന് ശുപാര്ശ സര്ക്കാര് അംഗീകരിച്ചിരുന്നു.